kalixlouiis/myanmar-wikipedia-corpus huggingface dataset:
SMS Damián ၂၀၀၆-၂၀၀၇ သူတို့သည် Los Serrano Diego Serrano (niño)၂၀၀၇ ကမ္ဘာဦးလူသတ်၏စိတ်၌ Génesis, en la mente del asesino Sancho နှစ်သစ် Cuenta atrás Dani ဂျယ်လီစေ့ Gominolas Tinín ၂၀၀၇-၂၀၀၈ ပန်းပင် ၂၅ Planta 25 Borja၂၀၀၈ အရပ်ထဲက Fuera de lugar Jorge Hidalgo တောင်တန်း ဒဏ္ဍာရီ Serrallonga, la llegenda del bandoler Extra ၂၀၀၉-၂၀၁၆ လင်းယုန်နီ Águila roja Gabriel «Gabi» García၂၀၁၂ လှေ El barco Ulises (niño) ကားမိုင်း Carmina Fran Rivera၂၀၁၇ လမ်း၏အဆုံး El final del camino Sancho သင်ဖြစ်လျှင် Si fueras tú Rafael Castro ၂၀၁၈ ဘယ်လိုဖြစ်တာလဲ ပြောပြပါဦး Cuéntame cómo pasó Bruno ၂၀၁၉ ဗီဇ Instinto José Mur Seco၂၀၂၀ အမြဲတမ်းစုန်း Siempre bruja El pirata Kobo ဟန်နာ Hanna Juan လွတ်မြောက်သူ The Liberator Rodríguez ၂၀၂၁ ဂျာဂူအာ Jaguar Castro ကိုးကားချက် ပြင်ပလင့်များ တရားဝင်ဝဘ်ဆိုဒ် အော်စကာ ကာဇက် IMDb အော်စကာ ကာဇက် အင်စတာဂရမ် ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၉၈ မွေးဖွားသူများ ကဏ္ဍ:စပိန် အမျိုးသား ရုပ်ရှင်သရုပ်ဆောင်များ။
ဗုဒ္ဓါနုဿတိသည် ဗုဒ္ဓဘာသာ၏ ကမ္မဋ္ဌာန်း (၄၀) အနက် အနုဿတိကမ္မဋ္ဌာန်း (၁၀) ပါး၏ တစ်မျိုးဖြစ်ပြီး၊ ဘုရားရှင်၏ ဂုဏ်တော်များကို အာရုံပြု၍ အဖန်တလဲလဲ အောက်မေ့ပွားများသော ဘာဝနာတရားဖြစ်သည်။
ဗုဒ္ဓါနုဿတိပင် ဖြစ်သည် “ဗုဒ္ဓံ အာရဗ္ဘ ဥပ္ပန္နာ အနုဿတိ ဗုဒ္ဓါနုဿတိ” (ဝိသုဒ္ဓိ၊၁၊၁၉၁)။
ဤကမ္မဋ္ဌာန်းသည် ဘုရား၏ ဂုဏ်တော်များကို လေးမြတ်ယုံကြည်မှုဖြင့် စိတ်ကို ငြိမ်သက်စေပြီး သမာဓိကို ဖြစ်ပေါ်စေရန် ရည်ရွယ်သည်။
ဂုဏ်တော်များအနက် တစ်ခုခုကို ရွေးချယ်၍ အာရုံပြုနိုင်သော်လည်း၊ အများအားဖြင့် “အရဟံ” ဂုဏ်တော်ကို အစပြု၍ ပွားများလေ့ ရှိသည်။
“အရဟံ” ၏ အနက်ငါးပါး ဝိသုဒ္ဓိမဂ္ဂတွင် “အရဟံ” ဂုဏ်တော်၏ အနက်ငါးမျိုးကို ဖော်ပြထားသည်- ကိလေသာမှ အဝေးကြီး ကင်းဝေးသူ - ဝါသနာအငွေ့ဓာတ်နှင့်တကွ ကိလေသာများကို ဖျက်ဆီးနိုင်သည်။
ကိလေသာဖျက်ဆီးသူ - တစ်ထောင့်ငါးရာကိလေသာကို အရဟတ္တမဂ်ဉာဏ်ဖြင့် ချိုးဖျက်သူ။
သံသရာစက်ရဟတ် ဖျက်ဆီးသူ - အဝိဇ္ဇာ-တဏှာဦးစီးသော ပဋိစ္စသမုပ္ပါဒ်ကို ချိုးဖျက်သူ။
ပူဇော်ထိုက်သူ - သီလ၊ သမာဓိ၊ ပညာဂုဏ်ဖြင့် လူ၊ နတ်၊ ဗြဟ္မာတို့၏ ပူဇော်ခံထိုက်သူ။
ဆိတ်ကွယ်ရာ၌ မကောင်းမှု မပြုသူ - ကိုယ်၊ နှုတ်၊ စိတ်ဖြင့် ပါပမှ ကင်းစင်သူ။
အာရကတ္တာ ဟတတ္တာ စ၊ ကိလေသာရီန သော မုနိ။
ဟတသံသာရစက္ကာရော၊ ပစ္စယာဒီန စာရဟော။
န ရဟော ကရောတိ ပါပါနိ၊ အရဟံ တေန ဝုစ္စတိ။
(ဝိသုဒ္ဓိ၊၁၊၁၉၅။
) ဗုဒ္ဓါနုဿတိ စီးဖြန်းနည်း ဗုဒ္ဓါနုဿတိကမ္မဋ္ဌာန်းကို အောက်ပါအဆင့်များဖြင့် ပွားများရသည်- ၁။
သမာဓိထူထောင်ခြင်း - ယောဂီသည် ရှေးဦးစွာ ဩဒါတကသိုဏ်း သို့မဟုတ် အာနာပါနကမ္မဋ္ဌာန်းဖြင့် စတုတ္ထဈာန်သမာဓိကို ထူထောင်ရသည်။
ထိုသမာဓိမှ ဖြစ်ပေါ်လာသော အလင်းရောင်အကူအညီဖြင့် ဘုရားရုပ်ပွားတော်ကို အာရုံပြုရသည်။
ပုံတော်မှ ဂုဏ်တော်သို့ ပြောင်းရှုခြင်း - ရုပ်ပွားတော်ကို သက်တော်ထင်ရှားဘုရားဟု အမှတ်ပြု၍ အာရုံယူပြီး၊ ထင်ရှားမြင်လာသောအခါ ဂုဏ်တော်သို့ အာရုံပြောင်းရသည်။
ဥပမာ- “အရဟံ” ဂုဏ်တော်၏ အနက်တစ်ခုကို ရွေးချယ်၍ “အရဟံ-အရဟံ” ဟု နှလုံးသွင်းသည်။
- သမာဓိအားကောင်းလာသောအခါ ပုံတော်ပျောက်၍ ဂုဏ်တော်အာရုံ၌ ဘာဝနာစိတ် ငြိမ်ဝပ်စွာ ကပ်တည်သည်။
ဥပစာရသမာဓိသို့ ဆိုက်ရောက်ခြင်း - ဂုဏ်တော်အာရုံ၌ ဘာဝနာစိတ်ကို တစ်နာရီခန့် ငြိမ်ဝပ်စွာ ကပ်တည်နိုင်ပါက၊ နီဝရဏများ ကွာကျလျက် ဥပစာရသမာဓိသို့ ဆိုက်ရောက်သည်။
ဈာန်အင်္ဂါ (၅) ပါး ထင်ရှားလာသော်လည်း၊ အပ္ပနာဈာန်သို့ မရောက်ဘဲ ဥပစာရဈာန်သာ ဖြစ်သည်။
ကျန်ဂုဏ်တော်များကို ဆက်လက်ပွားများခြင်း - “အရဟံ” ဂုဏ်တော်တွင် ကျွမ်းကျင်ပြီးပါက၊ “သမ္မာသမ္ဗုဒ္ဓေါ” စသည့် ကျန်ဂုဏ်တော်များကို နည်းတူ ပွားများပြီး ဝသီဘော်အောင် လေ့ကျင့်ရသည်။
ဂုဏ်တော်ကို အာရုံပြုသော နာမ်တရား ဗုဒ္ဓါနုဿတိသည် ဥပစာရသမာဓိကိုသာ ရွက်ဆောင်ပေးသော ကမ္မဋ္ဌာန်းဖြစ်သည်။
ဤတွင် ဘာဝနာဇောသည် မဟာကုသိုလ် မနောဒွါရိကဇော ဖြစ်၍ (၇) ကြိမ်သာ စောနိုင်သည်။
ဇောနောင်၌ တဒါရုံ ကျခွင့် ရှိသလို မကျခွင့်လည်း ရှိသည်။
လောကီဂုဏ်တော် (ဥပမာ- ဒါန၊ သီလ၊ ဝိပဿနာဉာဏ်) ကို အာရုံပြုပါက၊ ကာမအာရုံ ဖြစ်၍ ဝိဘူတအာရုံဆိုလျှင် တဒါရုံ ကျနိုင်ပြီး၊ အဝိဘူတအာရုံဆိုလျှင် မကျနိုင်။
လောကုတ္တရဂုဏ်တော် (ဥပမာ- မဂ်ဉာဏ်၊ ဖိုလ်ဉာဏ်) ကို အာရုံပြုပါက၊ ကာမအာရုံ မဟုတ်သောကြောင့် တဒါရုံ မကျနိုင်ပေ။
သို့သော် ဂုဏ်တော်များသည် အတိဣဋ္ဌာရုံ (အလွန်နှစ်သက်ဖွယ်အာရုံ) ဖြစ်၍ သောမနဿတဒါရုံ (၅) မျိုးသာ ကျနိုင်သည်။
ဥပေက္ခာတဒါရုံ ကျရန် အလွန်ခက်ခဲသည်။
thumb|ဗုဒ္ဓါနုဿတိ ဇယား ဗုဒ္ဓါနုဿတိ၏ အကျိုးကျေးဇူး ဤကမ္မဋ္ဌာန်းကို ပွားများခြင်းဖြင့် အောက်ပါအကျိုးများ ရရှိသည်- ဘုရားဂုဏ်တော်ကို လေးမြတ်ယုံကြည်မှု တိုးပွားခြင်း။
စိတ်ငြိမ်းအေးပြီး သမာဓိအား ရရှိခြင်း။
သဒ္ဓါ၊ ပညာ စသော ကုသိုလ်တရားများ ဖြစ်ပေါ်ခြင်း။
သေခါနီးအချိန်၌ ဘုရားဂုဏ်ကို အောက်မေ့၍ ကောင်းသော ဂတိသို့ လားနိုင်ခြင်း။
ဗုဒ္ဓါနုဿတိကမ္မဋ္ဌာန်းသည် ဘုရား၏ ဂုဏ်တော်များကို အာရုံပြု၍ စိတ်ကို ငြိမ်သက်စေပြီး ဥပစာရသမာဓိသို့ ဆိုက်စေသော ဘာဝနာတရားဖြစ်သည်။
ယောဂီသည် သမာဓိအခြေခံဖြင့် ရုပ်ပွားတော်မှ ဂုဏ်တော်သို့ အာရုံပြောင်း၍ “အရဟံ-အရဟံ” စသည်ဖြင့် ပွားများရာ၌၊ စိတ်ကြည်လင်မှုနှင့် ကုသိုလ်အကျိုးကို ရရှိသည်။
ဤကမ္မဋ္ဌာန်းကို စတုရာရက္ခတရားတစ်ခုအဖြစ် ဝိပဿနာမတိုင်မီ ကြိုတင်လေ့ကျင့်ထားသင့်ပြီး၊ ဘုရားဂုဏ်တော်၏ နက်နဲမှုကို လေးမြတ်စွာ အောက်မေ့ပွားများရန် သူတော်ကောင်းတို့အား တိုက်တွန်းပါသည်။
ဖားအောက်တောရဆရာတော် ဆက်စပ်ဖတ်ရှုရန် ဗုဒ္ဓါနုဿတိကမ္မဋ္ဌာန်း ဗုဒ္ဓါနုဿတိဘာဝနာ ဗုဒ္ဓါနုဿတိကမ္မဋ္ဌာန်း ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ။
မရဏာနုဿတိသည် ဗုဒ္ဓဘာသာ၏ ကမ္မဋ္ဌာန်း (၄၀) အနက် အနုဿတိကမ္မဋ္ဌာန်း (၁၀) ပါး၏ တစ်မျိုးဖြစ်ပြီး၊ သေခြင်းတရား (မရဏ) ကို အဖန်တလဲလဲ အောက်မေ့၍ ပွားများသော ဘာဝနာတရားဖြစ်သည်။
“မရဏ” ဆိုသည်မှာ တစ်ခုသော ဘဝ၌ အကျုံးဝင်သော ဇီဝိတိန္ဒြေ (အသက်) ၏ ပြတ်စဲခြင်းကို ဆိုလိုပြီး၊ ထိုသေခြင်းကို သတိဖြင့် အာရုံပြုခြင်းသည် “မရဏဿတိ” သို့မဟုတ် “မရဏာနုဿတိ” ဟု ခေါ်သည် (ဝိသုဒ္ဓိ၊၁၊၂၂၂)။
ဤကမ္မဋ္ဌာန်းသည် အသက်၏ မမြဲမှု (အဓုဝ) နှင့် သေခြင်း၏ မလွှဲမရှောင်သာမှု (ဓုဝ) ကို ဉာဏ်ဖြင့် ဆင်ခြင်၍ သံဝေဂစိတ်ကို ဖြစ်စေရန် ရည်ရွယ်သည်။
ပါဠိတော်၌ မရဏာနုဿတိ ဘုရားရှင်က “ရဟန်းတို့၊ ရဟန်းသည် သေဆုံးသောအလောင်းကို သင်္ချိုင်းတွင် စွန့်ပစ်ထားသည်ကို မြင်ရသကဲ့သို့၊ တစ်ရက်၊ နှစ်ရက်၊ သုံးရက် ကြာသော၊ ဖောင်းကားပြီး ညိုမည်းကာ ပုပ်ပွနေသော အလောင်းကို မြင်ရသကဲ့သို့၊ မိမိ၏ ဤကိုယ်ကို ‘ဤကိုယ်သည်လည်း ဤသို့သော သဘောရှိ၏၊ ဤသို့ဖြစ်လိမ့်မည်၊ ဤသို့သော သေခြင်းကို မလွန်မြောက်နိုင်’ ဟု ဆင်ခြင်ရမည်” ဟု ဟောကြားထားသည် (မ၊၁၊၇၃)။
ဤသို့ ဆင်ခြင်ခြင်းဖြင့် သေခြင်းတရား၏ မလွှဲမရှောင်သာမှုကို သတိပြုရန် ညွှန်ကြားထားသည်။
မရဏာနုဿတိ စီးဖြန်းနည်း ဝိသုဒ္ဓိမဂ္ဂအဋ္ဌကထာ၏ ညွှန်ကြားချက်အရ (ဝိသုဒ္ဓိ၊၁၊၂၂၃)၊ မရဏာနုဿတိကမ္မဋ္ဌာန်းကို အောက်ပါအဆင့်များဖြင့် ပွားများရသည်- ၁။
သမာဓိထူထောင်ခြင်း - ယောဂီသည် ရှေးဦးစွာ အသုဘကမ္မဋ္ဌာန်းကို အခြေခံ၍ ပထမဈာန်သမာဓိသို့ ဆိုက်အောင် ထူထောင်ရသည်။
ဗဟိဒ္ဓအသုဘအလောင်းကို အာရုံပြု၍ “ဤကိုယ်သည်လည်း ဤသို့သေမည်၊ ဤသို့ဖြစ်လိမ့်မည်၊ သေခြင်းကို မလွန်မြောက်နိုင်” ဟု ဉာဏ်ဖြင့် ဆင်ခြင်ရသည်။
ဇီဝိတိန္ဒြေ၏ ပြတ်စဲမှုကို အာရုံပြုခြင်း - မိမိသေနေသော အလောင်းပုံကို ဉာဏ်ဖြင့် ကပ်ဆောင်ကြည့်ပြီး၊ ဇီဝိတိန္ဒြေ၏ ပြတ်စဲမှုသဘောကို အာရုံပြုရသည်။
ဤအာရုံ၌ ဘာဝနာစိတ်ကို ငြိမ်ဝပ်စွာ ကပ်တည်အောင် ကြိုးစားရသည်။
နှလုံးသွင်းပုံ - အောက်ပါအချက်များအနက် မိမိကြိုက်နှစ်သက်ရာတစ်ခုကို ရွေးချယ်၍ ပါဠိလို သို့မဟုတ် မြန်မာလိုဖြင့် နှလုံးသွင်းရသည်- မရဏံ မေ ဓုဝံ၊ ဇီဝိတံ မေ အဓုဝံ - ငါ၏ သေခြင်းသည် မြဲ၏၊ အသက်ရှင်ခြင်းသည် မမြဲ။
မရဏံ မေ ဘဝိဿတိ - ငါ၏ သေခြင်းသည် မချွတ်ဧကန် ဖြစ်လိမ့်မည်။
မရဏပရိယောသာနံ မေ ဇီဝိတံ - ငါ၏ အသက်ရှင်ခြင်းသည် သေခြင်းလျှင် အဆုံးရှိ၏။
မရဏံ မရဏံ - သေခြင်းတရား သေခြင်းတရား။
ဥပစာရသမာဓိသို့ ဆိုက်ရောက်ခြင်း - ဇီဝိတိန္ဒြေ၏ ပြတ်စဲမှုအာရုံ၌ ဘာဝနာစိတ်ကို တစ်နာရီ၊ နှစ်နာရီစသည်ဖြင့် ငြိမ်ဝပ်စွာ ကပ်တည်နိုင်ပါက၊ နီဝရဏများ ကွာကျလျက် ဥပစာရသမာဓိသို့ ဆိုက်ရောက်သည်။
ဈာန်အင်္ဂါ (၅) ပါး (ဝိတက်၊ ဝိစာရ၊ ပီတိ၊ သုခ၊ ဧကဂ္ဂတာ) ထင်ရှားလာသော်လည်း၊ အပ္ပနာဈာန်သို့ မရောက်ဘဲ ဥပစာရဈာန်သာ ဖြစ်သည်။
ပေသကာရဓီတာဝတ္ထု၌ ဘုရားရှင်၏ ညွှန်ကြားချက် ဘုရားရှင်သည် ယက်ကန်းသည်မလေး ပေသကာရဓီတာအား မရဏာနုဿတိ ပွားများနည်းကို ဤသို့ ဟောကြားခဲ့သည် (ဓမ္မပဒ၊ဋ္ဌ၊၂၊၁၁၁)- အဒ္ဓုဝံ မေ ဇီဝိတံ - ငါ၏ အသက်ရှင်ခြင်းသည် မမြဲ။
ဓုဝံ မေ မရဏံ - ငါ၏ သေခြင်းသည် မြဲ၏။
အဝဿံ မယာ မရိတဗ္ဗမေဝ - ငါသည် မချွတ်ဧကန် သေရလိမ့်မည်။
ဇီဝိတမေဝ အနိယတံ - ငါ၏ အသက်သည် မမြဲခြင်းသဘောသာ ရှိ၏။
မရဏံ နိယတံ - ငါ၏ သေခြင်းသည် မြဲ၏။
ဤနည်းဖြင့် ဘာဝနာပွားရာ၌ ပေသကာရဓီတာသည် သံဝေဂဉာဏ်ဖြင့် မရဏာနုဿတိကို အောင်မြင်စွာ ပွားများနိုင်ခဲ့သည်။
နောက်ဆုံးအချိန်၌ အကျိုးကျေးဇူး မရဏာနုဿတိကို မပွားများထားသူများသည် သေခါနီးအချိန်၌ သေခြင်းကို ကြောက်ရွံ့တုန်လှုပ်ကြပြီး၊ အကုသိုလ်ဇောများ (ဒေါသ၊ ပူပန်မှု) ဖြင့် ဘဝကို အဆုံးသတ်ရတတ်သည်။
သို့သော် မရဏာနုဿတိကို လေ့ကျင့်ထားသူများသည် သေခြင်းကို ကြောက်ရွံ့မှုမရှိဘဲ၊ ကုသိုလ်ဘာဝနာဖြင့် ကောင်းသော ဂတိကို ရည်မျှော်ကာ ချမ်းမြေ့စွာ ဘဝကို အဆုံးသတ်နိုင်သည်။
ဥပမာအားဖြင့်၊ အဆိပ်ပြင်းမြွေကို ကြောက်ရွံ့မှုမရှိဘဲ တုတ်ဖြင့် ကော်ယူ၍ ဝေးရာသို့ ပို့သကဲ့သို့ ဖြစ်သည်။
ဤအကျိုးကို ရည်ရွယ်၍ ဘုရားရှင်က မရဏာနုဿတိကို ပွားများရန် တိုက်တွန်းခဲ့သည်။
ဇီဝိတိန္ဒြေ၏ ပြတ်စဲမှုကို ရှုပုံ မရဏာနုဿတိ၏ အာရုံမှာ ဇီဝိတိန္ဒြေ၏ ပြတ်စဲမှု (ပရမတ်တရား) ဖြစ်သည့်အတွက်၊ ဤရှုကွက်သည် နက်နဲ၍ ခက်ခဲသည်။
ယောဂီသည် အသုဘအလောင်းကို အာရုံပြု၍ ပထမဈာန်သို့ ဆိုက်ပြီးနောက်- မိမိသေနေသော အလောင်းကို ဉာဏ်ဖြင့် ကပ်ဆောင်ကြည့်သည်။
ထိုအလောင်း၏ နှလုံးအိမ်အတွင်းသို့ ဉာဏ်ဖြင့် ထိုးစိုက်ကြည့်ပြီး၊ ဇီဝိတိန္ဒြေ၏ ပြတ်စဲမှုကို ရှာသည်။
သေမီက ဘဝင်မနောအကြည်ဓာတ် (စိတ်အစဉ်) ကို အနည်းငယ် နောက်ဆုတ်ကြည့်၍ တွေ့ရှိပြီး၊ သေခါနီးသို့ တိုးကြည့်ကာ ဘဝင်စိတ်နှင့် ယှဉ်သော ဇီဝိတိန္ဒြေ၏ ပြတ်စဲမှုကို မြင်အောင် ရှုသည်။
ဤနည်းဖြင့် ဇီဝိတိန္ဒြေ၏ ပြတ်စဲမှုကို သဘောပေါက်နိုင်သော်လည်း၊ ပရမတ်သို့ ဆိုက်ရန် နာမရူပပရိစ္ဆေဒဉာဏ် လိုအပ်သည်။
နာမ်တရား သိမ်းဆည်းပုံ မရဏာနုဿတိသည် ဥပစာရသမာဓိသို့သာ ဆိုက်စေနိုင်သော ကမ္မဋ္ဌာန်းဖြစ်သည်။
ဘာဝနာဇောသည် ကာမာဝစရဇော ဖြစ်၍ (၇) ကြိမ်သာ စောနိုင်ပြီး၊ တဒါရုံ ကျခွင့် ရှိသလို မကျခွင့်လည်း ရှိသည်။
ဇီဝိတိန္ဒြေ၏ ပြတ်စဲမှုကို ပရမတ်အာရုံအဖြစ် ယူနိုင်ပါက ဝိဘူတအာရုံဖြစ်၍ တဒါရုံ ကျနိုင်သော်လည်း၊ ပညတ်အာရုံ (မိမိသေနေသည့်ပုံ) ပေါ်တွင်သာ သောင်တင်နေပါက တဒါရုံ မကျနိုင်ပေ။
ရုပ်နာမ်ကို ပရမတ်သို့ ဆိုက်အောင် သိမ်းဆည်းနိုင်သူများသာ ဤအာရုံကို အမှန်တကယ် ရှုနိုင်ဖွယ်ရှိသည်။
thumb|မရဏာနုဿတိ ဇယား ဆက်စပ်ဖတ်ရှုရန် မရဏဿတိ = မရဏာနုဿတိကမ္မဋ္ဌာန်း မရဏဿတိ ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ဝိပဿနာ။
စကိုဒါ သည် ၁၉၂၅ ခုနှစ်တွင် တည်ထောင်ခဲ့သော ချက် ကားထုတ်လုပ်ရေးကုမ္ပဏီတစ်ခုဖြစ်သည်။
{{cite web |url=https://www.thecarexpert.co.uk/brief-history-of-skoda/ |title=A brief history of Škodaကုမ္ပဏီသည် အရည်အသွေးမြင့် အတန်းစားကားများ ထုတ်လုပ်ရန်အတွက် ကားအမှတ်တံဆိပ်တစ်ခုအဖြစ် သမိုင်းကို မှတ်တမ်းတင်နိုင်ခဲ့သည်။
{{cite web |url=https://www.which.co.uk/reviews/new-and-used-cars/article/car-brand-reviews/should-i-buy-a-skoda-car-aYHrJ0Y9fJNZ |title=Should I buy a Skoda? ၎င်းကို ၁၉၉၁ ခုနှစ်ကတည်းက ဗော့စ်ဝဂ္ဂန် အုပ်စု မှပိုင်ဆိုင်သည်။
{{cite web |url=https://www.investopedia.com/articles/company-insights/090816/top-7-companies-owned-volkswagen-vw.asp |title=5 Companies Owned by Volkswagen ကိုးကား ကဏ္ဍ:ကားကုမ္ပဏီများ။
ဂီတစာဆိုမောင်ကြေးမုံ သည် ပဲခူးတိုင်း၊မင်းလှမြို့ဇာတိဖြစ်သည်၊"မောင်ကြေးမုံ" သည်ဂီတစာဆိုလည်းဟုတ်သည်၊ တေးပြုသူဆိုလျင်လည်းဟုတ်သည်။
ဂီတလောကတွင် ပထမဆုံးသော သူ့ဆရာ သူ့မိခင်သည် ဂီတမိခင်အလင်္ကာကျော်စွာဒေါ်စောမြအေးကြည်ပင်ဖြစ်သည်။
သူ၏ဂီတမိခင်သည် ဂီတအခြေခံ မဟာဂီတများကို သင်ကြားပေးသည်။
၁၉၅၈ ခုနှစ်မှစ၍ မောင်ကြေးမုံ အမည်ဖြင့် စာပေလောကသို့ခြေချခဲ့သည်။
၁၉၆၃ ခုနှစ်မှစ၍ ဂီတလောကထဲသို့ဝင်ရောက်ခဲ့သည်။
သူသည် ဂီတပဒေသာစင်မြင့်ပေါ်တွင် နေ့ကြီးရက်ကြီးများ၌ နှစ်စဉ်တင်ဆက်ခဲ့သောပြဇာတ်နှင့် တေးသရုပ်ဖော်များစွာတို့အနက် လူကြိုက်များထင်ရှားခဲ့သော တေးသရုပ်ဖော်များမှာ လမင်းသာချိန်နေကွယ်ချိန်၊ အိုဘယ့်တဏှာမိမာယာ၊ ဆယ် ပြန်ဆယ်သက်နှင်းဝံ့သည်။
အလှမာနကျဆုံးခန်း၊သွေးမျက်ရည်ဖြင့်သစ္စာနှံသည်၊ အိပ်မက်သူဇာမောင့်ကြင်ရာ၊ တိုက်ပွဲလမ်းမှချစ်ပန်းနီနီပြဇာတ် စသည်တို့ဖြစ်ပေသည်။
မောင်ကြေးမုံ၏ “ဒီထက်ပိုပြီး ပြောချင်ဘူး၊ ပြောချင်ဘူး”၊ ဂန္ထဝင်မောင်ဝိုင်း၏ “သူများအကြောင်းလည်း မပြောတတ်ပါ၊ စပ်မိစပ်ရာ၊ ကြုံတုန်း ဆုံတုန်း” ဆိုသော သံချပ်စာသားများအား တခေတ်တခါက သင်္ကြန်ချစ်သူများ အမှတ်ရနေကြ လိမ့်မည် ဟု ထင်မိပါသည်။
ထို့အပြင်ရုပ်ရှင်နောက်ခံတေးများ၊ ရောင်းတမ်းဝင်ဓာတ်ပြားတွဲပြဇာတ်များ၊ ကက်ဆက်ခွေဇာတ်လမ်းများ၊ ဇာတ်ဝင်တေးများရေးသားခြင်း၊ ကိုယ်တိုင်ပါဝင်၍ အသံဖြင့်သရုပ်ဆောင်ခြင်း၊ ရေဒီယိုဓာတ်ပြားတေးများကိုလည်း ရေးသားခဲ့သည်။
ဂီတစာဆိုပြည်သူချစ်သော မောင်ကြေးမုံသည် အသက် ၆၃ နှစ်အရွယ် ၂၀၀၄ ခုနှစ်၊ဇွန်လ၊ ၁၄ ရက် နံနက် ၆နာရီ၊ မိနစ်၄၀တွင် ကွယ်လွန်သွားခဲ့ပါသည်။
ကိုးကား ဧရာဝတီမြန်မာပိုင်းတွင် မောင်မောင်ကျော် ရေးသားသည့်တခေတ်တခါက မဟာရန်ကုန် သင်္ကြန် မင်းသားကြီးများ ဆောင်းပါး ဦးချစ်ဝင်းရေးသားသည် ဂီတစာဆိုမောင်ကြေးမုံအကြောင်း ကဏ္ဍ:၂၀၁၄ ကွယ်လွန်သူများ ကဏ္ဍ:မွေးဖွားခုနှစ် မသိရှိရသူများ ကဏ္ဍ:မြန်မာ တေးရေးဆရာများ။
ဥပရာဇ သို့မဟုတ် ဘုရင်ခံသည် နယ်မြေတစ်ခုတွင် ဘုရင်၏ ကိုယ်စားလှယ် အဖြစ် အုပ်စိုးသော အရာရှိတစ်ဦး ဖြစ်သည်။
ကဏ္ဍ:အခွင့်အာဏာ ရာထူးများ ကဏ္ဍ:မြင့်မြတ်မှု။
ကပ်၍ သတ်ဖြတ်၊ ဖျက်ဆီးတတ်သောကံ၊ အားနည်းသော တစ်ပါးသောကံကိုလည်းကောင်း၊ ထိုကံ၏ အကျိုးဝိပါက်ဖြစ်သော ရုပ်နာမ်ခန္ဓာအစဉ်ကိုလည်းကောင်း လုံးဝပျက်စီးအောင် ပူးကပ်သတ်ဖြတ် ဖျက်ဆီးတတ် သောကံသည် "ဥပစ္ဆေဒကကံ"မည်၏။
ဥပဃာတကကံဟုလည်းခေါ်၏။
ဥပဃာတက (၁) လည်းကြည့်။
တိပိဋကအဘိဓာန် အတွဲ-၄၊ အပိုင်း-၂ ကိုးကား Category:ကံ။
အပ္ပမာဒ ဟူသည် သတိအဝိပ္ပဝါသ (သတိ-၏-နှင့်-မကင်းခြင်း)ပင် ဖြစ်၍ ယင်း၏အရကိုလည်း အမြဲကပ်၍ တည်သော သတိ, ဉာဏ်နှင့်ယှဉ်သော သတိကို ကောက်ရသည်။
ဒီ၊ဋ္ဌ၊၁၊၉၇၊ ဒီ၊ဋ္ဌ၊၂၊၁၈၅။
သံ၊ဋ္ဌ၊၁၊၂၀၄။
ဓမ္မ၊ဋ္ဌ၊၁၊၁၄၅။
ဇာ၊ဋ္ဌ၊၅၊၁၀၄။
ခုဒ္ဒက၊ဋ္ဌ၊၁၂၀။
ဣတိဝုတ်၊ဋ္ဌ၊၇၆။
သုတ္တနိ၊ဋ္ဌ၊၂၊၂၆၊၇၃။
ထေရ၊ဋ္ဌ၊၂၊၃၆၉။
သာရတ္ထ၊၁၊၁၃၁။
မ၊ဋီ၊၃၊၃၇၉။
အံ၊ဋီ၊၁၊၁၁၁၊ အချို့သော အရာကို၌ကား ဝီရိယ(မ၊ဋ္ဌ၊၄၊၁၈၃)ကို၎င်း, သတိသမ္ပဇည နှင့် ယှဉ်သော နာမက္ခန္ဓာ ၄-ပါး (ဣတိဝုတ်၊ဋ္ဌ၊၇၆။
အပရေ)ကို၎င်း, သတိပြဓာန်းသော နာမက္ခန္ဓာ ၄-ပါး (သီ၊ဋီ၊သစ်၊၁၊၃၉၄)ကို၎င်း ကောက်သည်ကို တွေ့ရသည်။
အရေးကြီးသော တရား ဤ အပ္ပမာဒတရားသည် သာသနာတော်၌ အလွန် အရေးကြီးသော တရားဖြစ်သည်။
ဘုရားရှင်သည် ရဟန်းတို့အား အပ္ပမာဒ တရားဖြင့် အလုံးစုံသော ကိစ္စတို့ကို ပြည့်စုံကြစေရန် “အပ္ပမာဒေန သမ္ပာဒေထ”ဟု နေ့စဉ် ဆုံးမတော်မူသည်။
ဒီ၊ဋ္ဌ၊၁၊၄၇၊ အံ၊ဋ္ဌ၊၁၊၄၉။
သုတ္တနိ၊ဋ္ဌ၊၁၊၁၂၀။
အာယုသင်္ခါရ လွှတ်တော်မူပြီးနောက် ပရိနိဗ္ဗာန်စံတော်မူမည့် အကြောင်းကို ရဟန်းတို့အား မိန့်ကြားရာ၌လည်း ဘုရားရှင်သည် ဤစကားကို ထည့်သွင်း မိန့်ကြားတော်မူသည်။
ဒီ၊၂၊၁၀၀။
ပရိနိဗ္ဗာန်စံတော်မူခါနီး၌လည်း နောက်ဆုံး မိန့်ခွန်းတော်အနေဖြင့် ဤစကားအပါအဝင် ဖြစ်သော “ဟန္ဒ ဒါနိ” စသည်ကိုပင် မိန့်ကြားတော်မူသည်။
ဒီ၊၂၊၁၂၈။
သံ၊၁၊၁၅၉။
ဒီ၊ဋ္ဌ၊၁၊၁၇။
အဘိ၊ဋ္ဌ၊၁၊၁၉။
ဣတိဝုတ်၊ဋ္ဌ၊၇၇။
အချို့ သာဝကတို့လည်း ပရိနိဗ္ဗာန်စံခါနီး၌ “အပ္ပမာဒေန သမ္ပာဒေထ” ဟူသော စကားကိုပင် မိန့်တော်မူကြသည်။
ထေရ၊၃၁၅၊ ၃၄၆။
ဝိ၊ဋ္ဌ၊၁၊၃၉။
ဂုဏ်ရည်များ အပ္ပမာဒတရားသည် ကုသိုလ်တရားတို့တွင် အမြတ်ဆုံး ဖြစ်သည်။
သံ၊၃၊၃၈-၄၁၊ ၈၁။
အံ၊၃၊၂၇၃။
ကျေးဇူးများသာ တခုသော တရားဖြစ်သည်။
များစွာသောအကျိုးအလို့ငှါ ဖြစ်သည်။
အံ၊၁၊၁၆။
မေ့လျော့သူတို့အဖို့ ပမာဒကိုရှောင်လွှဲကြောင်းတရား ဖြစ်သည်။
မ၊၁၊၅၄။
မဖြစ်သေးသော ကုသိုလ်ဖြစ်ကြောင်း, ဖြစ်ပြီးအကုသိုလ် ဆုတ်ယုတ်ကြောင်း ဖြစ်သည်။
အံ၊၁၊၁၀။
သဒ္ဓမ္မ ကြာမြင့်စွာတည်ကြောင်း ဖြစ်သည်။
အံ၊၁၊၁၇။
ပစ္စုပ္ပန်, တမလွန် ၂-တန်သော အကျိုးတို့ကို လွှမ်းမိုးယူလျက် တည်သည်။
သံ၊၁၊၈၇။
အံ၊၂၊၃၂၀။
နိဗ္ဗာန်ရခြင်း၏ အကြောင်းဖြစ်သည်။
ဓမ္မ၊၁၆။
ဇာ၊၁၊၃၉၇။
(ဝိ၊ဋ္ဌ၊၁၊၃၆။
ဒီ၊ဋ္ဌ၊၃၊၂၄၀။
ခုဒ္ဒက၊ဋ္ဌ၊၁၂၁။
သုတ္တနိ၊ဋ္ဌ၊၂၊၂၆။
ဇာ၊ဋ္ဌ၊၅၊၆၈-တို့လည်း ကြည့်။
) မင်္ဂလာတပါးဖြစ်သည်။
ဘေးကင်းသည်။
ထေရ၊၃၄၈။
စရိယာ၊၄၂၀။
ချမ်းသာကိုဆောင်နိုင်သည်။
အပ၊၁၊၁၇၉၊ အပ္ပမာဒကို ပညာရှိသည် အမြတ်ဆုံး ဥစ္စာကဲ့သို့ စောင့်ရှောက်သည်။
မ၊၂၊၃၀၈။
သံ၊၁၊၂၄။
ဣတိဝုတ်၊၂၀၆။
ထေရ၊၃၃၅။
ဇရာမရဏကို ဟုတ်တိုင်းမှန်စွာ သိသောဉာဏ်အလို့ငှါ ယင်းကို ပြုအပ်သည်။
မိမိအစီးအပွားကို လိုလားသူသည် ကာမဂုဏ်တို့၌ စိတ်ကို မလွှတ်ခြင်းဟူသော အပ္ပမာဒတရားကို ပြုသင့်သည်။
ကာယဒုစရိုက်ကိုပယ်၍ ကာယသုစရိုက်ကိုပွားခြင်း, ဝစီ..., မနောဒုစရိုက်ကို ပယ်၍ မနောသုစရိုက်ကို ပွားခြင်း မိစ္ဆာဒိဋ္ဌိကိုပယ်၍ သမ္မာဒိဋ္ဌိကိုပွားခြင်း ဤ ၄-ဌာနတို့ဖြင့် အပ္ပမာဒကို ပြုအပ်သည်။
အံ၊၁၊၄၃၄။
အပ္ပမာဒတရားကို အရိုအသေ ပြု၍, အလေးအမြတ်ပြု၍ အမှီပြု၍နေလျှင် အကုသိုလ်ကို ပယ်၍, ကုသိုလ်ကိုပွားစေနိုင်သည်။
အံ၊၂၊၄၉၀။
တပ်မက်ဖွယ်အာရုံတို့၌ မတပ်မက်ရန် အမျက်ထွက်ဖွယ် အာရုံတို့၌ အမျက်မထွက်ရန် တွေဝေဖွယ် အာရုံတို့၌ မတွေဝေရန်, မာန်ယစ်ဖွယ် အာရုံတို့၌ မာန် မယစ်ရန် အပ္ပမာဒကိုပြုသင့်သည်။
အံ၊၃၊၄၃၅။
ပမာဒကို ပယ်ခြင်းငှါ အပ္ပမာကို ပြုသင့်သည်။
အံ၊၂၊၃၉၀။
ကောင်းမှုတို့၌ မမေ့မလျော့မှု အပ္ပမာဒတရားကို ပညာရှိတို့ ချီးမွမ်းသည်။
အပ္ပမာဒကို ပွားလျှင် ပစ္စုပ္ပန် တမလွန် ၂-တန်သော အကျိုးတို့ကို ရနိုင်သည်။
ရဟန္တာမှ တပါး ခပ်သိမ်းသော ပုဂ္ဂိုလ်တို့သည် အပ္ပမာဒဖြင့် ပြုဖွယ်ကိစ္စတို့ကို ပြုသင့်ကြသည်။
မ၊၂၊၁၄၂-၅။
အပ္ပမာဒဖြင့် ဘဝဟူသော ရေအစုကို ကူးမြောက်နိုင်သည်။
မိလိန္ဒ၊ ၃၅။
မိမိ အကျိုး သူတပါးအကျိုး မိမိသူတပါး အကျိုးတို့ကို ကောင်းစွာ မြင်သိသူသည် အပ္ပမာဒဖြင့် ပြုဖွယ်ကိစ္စတို့ကိုပြုသင့်သည်။
သံ၊၁၊၂၆၇။
အံ၊၂၊၅၀၀။
အပ္ပမာဒတရား (စသည်)ဖြင့် ပညာရှိသည် မှီခိုရာကို ပြုရာသည်။
အပ္ပမာဒ (မမေ့လျော့ခြင်း)ကြောင့် မာဃလုလင်သည် နတ်တို့၏ အထွတ်အထိပ်သို့ ရောက်သည်။
ပညာရှိသည် အပ္ပမာဒဖြင့် ပမာဒကို ပယ်ဖျောက်သည်။
အပ္ပမာဒဖြင့်၎င်း, အာသဝက္ခယဉာဏ်ဖြင့်၎င်း, ပညာရှိသည် မိမိရင်၌ စူးဝင်နေသော ရာဂ စသောငြောင့် ၅-ပါးကို နုတ်ရာသည်။
ထေရ၊၂၈၄။
အပ္ပမာဒ၌ လေးစားခြင်း မလေးစားခြင်းသည် လေးစားခြင်း ၆-ပါး, မလေးစားခြင်း ၆-ပါးတို့တွင် အပါအဝင်ဖြစ်သည်။
ယင်း၌ လေးစားခြင်း မလေးစားခြင်းသည် သဒ္ဓမ္မ ကြာမြင့်စွာ တည်ခြင်း မတည်ခြင်း၏ အကြောင်းတပါး ဖြစ်သည်။
အံ၊၂၊၄၆၁။
အပ္ပမာဒ၌ တည်သောသူအား သဒ္ဓါစသော ဣန္ဒြေတို့ တိုးပွားသည်။
သံ၊၃၊၂၀၃။
ကုသိုလ်တရားတို့၌ အပ္ပမာဒရှိသူ၏ တိုးပွားခြင်းကိုသာ အလိုရှိအပ်သည်။
အံ၊၃၊၃၅၆။
အပ္ပမာဒ၌ မွေ့လျော်သော ရဟန်းသည် သံယောဇဉ် အားလုံးကို လောင်ကျွမ်းစေလျက် နိဗ္ဗာန်သို့သွားသည်။
ယင်းရဟန်းသည် ဆုတ်ယုတ်ခြင်းငှာ မထိုက်။
တိပိဋကအဘိဓာန် အတွဲ-၂ ကိုးကား ကဏ္ဍ:ဗုဒ္ဓဘာသာ။
မျက်မှောက်ထင်ထင် ရှုမြင်အပ်သော သဘောဟူသော ပစ္စက္ခအတ္တဘော၌သိခံစားစံစားအပ်သော အကျိုးရှိသော၊ မျက်မှောက်ထင်ထင်ရှုမြင်အပ်သော သဘောဟူသော ပစ္စက္ခအတ္တဘော၌သိခံစား စံစားအပ်သော အကျိုးကို ပေးတတ်သော (ပဌမဇော စေတနာ-ဟူသော) ကံ။
သတ္တသု စိတ္တေသု ကုသလာ ဝါ အကုသလာ ဝါ ပဌမ ဇဝနစေတနာ ဒိဋ္ဌဓမ္မဝေဒနီယကမ္မံ နာမ ဟောတိ။
မ၊ဋ္ဌ၊၃၊၂၃၄။
အံ၊ဋ္ဌ၊၂၊၁၀၄။
(ပေတ၊ဋ္ဌ၊၁၃၅။
မ၊ဋီ၊၃၊၃၄၊ ၁၅၆။
) တိပိဋကအဘိဓာန် အတွဲ-၁၀ ထိုတွင်– (၁) ဒိဋ္ဌဓမ္မဝေဒနီယကံ- ကုသိုလ် အကုသိုလ် ပဌမဇော စေတနာသည် ဒိဋ္ဌဓမ္မဝေဒနီယကံ မည်၏၊ ဤ ပဌမဇော စေတနာသည် ဇော ၇-ကြိမ်တွင် အစဆုံးဖြစ် ရသည့်အတွက် မိမိရှေ့က အာသေဝနသတ္တိဖြင့် ထောက်ပံ့ကူညီချက်ကို မရသောကြောင့် ဒုတိယ တတိယ စသော ဇောများလောက် အားမကောင်းချေ၊ ထို့ကြောင့် အခြားသော ဇောစေတနာများကဲ့သို့ ပဋိသန္ဓေကျိုးပေး၍ တစုံတခုသော ဘဝသစ်ကို ထူထောင်ခြင်းငှ မစွမ်းနိုင်၊ မျက်မှောက်ဘဝ၌သာ အဟိတ် ကုသလဝိပါက်, အကုသလဝိပါက် အကျိုးများနှင့် ကမ္မဇရုပ်အကျိုးတရား ကမ္မပစ္စယဥတုဇရုပ် အကျိုးတရားဟူသော ပဝတ္တိ(အဟိတ်) အကျိုးတရားများကိုသာ ဖြစ်ထွန်းစေနိုင်၏။
) မောင်ပုဏ္ဏသည် နိရောဓသမာပတ်မှထပြီး ခါစဖြစ်သော အရှင်သာရိပုတ္တရာမထေရ်ကြီးအား နံနက်စောစောအချိန် မျက်နှာသစ်ရေ ကိုလှူဒါန်း၏၊ မယား ဘာရိတာကလည်း ဆွမ်းလှူဒါန်း၏၊ ထိုကုသိုလ်များကြောင့်ပင် ထွန်ချေးခဲများက ရွှေတုံး ရွှေခဲဖြစ်၍ နေ့ချင်း သူဌေးကြီး ရာထူးကို ရလေသည်။
ကာကဝဠိယ၏မယားသည် နိရောဓသမာပတ်မှ ထပြီးခါစဖြစ်သော အရှင်မဟာကဿပ မထေရ်မြတ်ကြီးအား ယာဂုဆွမ်းလှူဒါန်း၏၊ ထိုကုသိုလ်ကြောင့်ပင် ၇-ရက် အတွင်း၌ ရွှေအိုး ငွေအိုးများကိုရ၍ သူဌေးဖြစ်လေသည်။
ဤကား ဒိဋ္ဌဓမ္မဝေဒနီယ ကုသိုလ်ကံကြောင့်မျက်မှောက်ဘဝ၌ ထင်ထင်ရှားရှား အကျိုးပေးသော သာဓကများဖြစ်၏။
(ဝတ္ထု အကျယ်ကို မ၊ဋ္ဌ၊၄၊၄-၅-ကြည့်။
)ကောင်းသောအမှုကိုပြု၍ သူတော်ကောင်းစသည်တို့၏ ချီးမွမ်းချီးမြှောက် ထောက်ပံ့ခြင်းကို ခံရခြင်း, ထိုက်သည့်အလျောက် လောကဝတ် တရားဖြင့် အစိုးရမင်းတို့၏ အချီးအမြှောက် အမအစကို ခံရခြင်းများသည်လည်း ကုသိုလ် ဒိဋ္ဌဓမ္မဝေဒနီယကံ၏ မထင်ရှားသောအကျိုး တရားများဟု ဆိုသင့်၏။
(ပရမတ္ထဒီပနီ၊သံခိပ်ဋီ။
) နန္ဒလုလင်သည် ဥပ္ပလဝဏ်ထေရီမအား မတရားပြုကျင့်၏၊ ထိုအကုသိုလ်ကြောင့်ပင် နေ့ချင်းမြေမျို၍ ဘဝဆုံးရသည်။
(ဝိ၊၁၊၄၃။
ဝိ၊ဋ္ဌ၊၁၊၂၃၇။
) နန္ဒနွားသတ်သမားသည် အနှစ် ၅၀-ပတ် လုံး နွားသတ်ခြင်းဖြင့် အသက်မွေးခဲ့၏။
တနေ့သ၌ ထမင်းပွဲတွင် အမဲသားဟင်း မပါသောကြောင့် နွားအရှင်တကောင်၏လျှာကို လှီးဖြတ်၍ မီးကင်စားနေစဉ်ပင် လျှာပြတ်ကျ၍ သေရသည်၊ သေသည်၏ အခြားမဲ့၌ ငရဲ ကျ၏။
(ဓမ္မ၊ဋ္ဌ၊၂၊၂၁၃-၄။
) နန္ဒဘီလူးသည် အရှင်သာရိပုတ္တရာ၏ ရိတ်ပြီးခါစ ဦးခေါင်းပြောင်ပြောင်ကို လက်ဖြင့် ခေါက်၏၊ ထိုအကုသိုလ်ကြောင့်ပင် “ပူလှချည့် လောင်လှချည့်”ဟု မြည်တမ်းလျက် အဝီစိငရဲ ကျရလေသည်။
ဤကား ဒိဋ္ဌဓမ္မဝေဒနီယ အကုသိုလ်ကံကြောင့် မျက်မှောက်ဘဝ၌ ထင်ထင်ရှားရှားအကျိုးပေးသော သာဓက များဖြစ်၏။
(မ၊ဋ္ဌ၊၄၊၅-၆။
)မကောင်းမှု ဒုစရိုက်ကို ပြုကျင့်၍ သူတော်ကောင်းတို့၏ကဲ့ရဲ့မှုကိုခံရခြင်း, ထိုက်သည့်အလျောက် အစိုးရ အပြစ်ဒဏ်ကို ခံရခြင်းများသည် အကုသိုလ် ဒိဋ္ဌဓမ္မဝေဒနီယကံ၏ မထင်ရှားသောအကျိုး တရားများဟု ဆိုသင့်၏။
) ဤဒိဋ္ဌဓမ္မဝေဒနီယကံသည် ပဝတ္တိကျိုးကို ပေးသည်ဟု ဆိုသော်လည်း အခါခပ်သိမ်း ပေးနိုင်သည်မဟုတ်၊ အကြောင်းအထောက် အပံ့များစွာ စုံညီမှ အကျိုးပေးနိုင်သည်။
မှန်၏ ... ဒိဋ္ဌဓမ္မဝေဒနီယအမည်ရသောပဌမဇော စေတနာသည် အာသေဝနပစ္စည်းဖြင့် ကျေးဇူးပြုမှုကို မခံရသောကြောင့် အလွန်အားနည်းသည်၊ ထို့ကြောင့် ဆန့်ကျင်ဘက်တရားတို့၏ လွှမ်းမိုးနှိပ်စက်မှုကို မခံရပါမှ (ကုသိုလ် ဒိဋ္ဌဓမ္မဝေဒနီယကံ ဖြစ်လျှင် ဆန့်ကျင်ဘက်ဖြစ်သော အကုသိုလ်တရားတို့၏ အနှောက်အရှက် အဖျက်အဆီးကို မခံရပါမှ) မျက်မှောက်ဘဝ၌ အကျိုးပေးနိုင်လေသည်။
အကြောင်း အထောက်အပံ့ထူးဖြင့် ရအပ်သော အကြောင်းထူးလည်း ရှိပါမှ (ကုသိုလ် ဒိဋ္ဌဓမ္မဝေဒနီယကံ ဖြစ်မှု ဂတိ, ဥပဓိ, ကာလ, ပယောဂသမ္ပတ္တိ ဖြစ်ပါမှ အကုသိုလ် ဒိဋ္ဌဓမ္မဝေဒနီယကံ ဖြစ်မူ ဂတိ, ဥပဓိ, ကာလ, ပယောဂဝိပ္ပတ္တိ ဖြစ်ပါမှ)အား ကောင်းသည်၊ ယင်းသို့ အားကောင်းလာသော နောက်စိတ်ထက်သန်အောင် ရှေး အဖို့က ပြုပြင်မှု၏ အစွမ်းဖြင့် လွန်ကဲသော သတ္တိလည်းရှိပါမှ မျက်မှောက်ဘဝ၌ အကျိုး ပေးနိုင်သည်။
ဂုဏ်ထူးနှင့်ယှဉ်သော ဘုရား, ရဟန္တာ, အနာဂါမ်စသော ပုဂ္ဂိုလ်တို့၌ ကျေးဇူးပြုခြင်း, ကျေးဇူးမပြုခြင်း၏ အစွမ်းအားဖြင့်လည်း ဖြစ်ပါမှ မျက်မှောက်ဘဝ၌ အကျိုးပေးနိုင်သည်၊ ဤသို့လျှင် ဒိဋ္ဌဓမ္မဝေဒနီ- ပဝတ္တိကျိုးကိုပင်သော်လည်း ယကံသည် အကြောင်း အထောက်အပံ့များစွာ စုံညီမှ အကျိုး ပေးနိုင်လေသည်။
(ဝိဘာဝိနီ၊၁၇၁။
) [ဓမ္မ၊ဋ္ဌ၊၂၊၅၉-၌ (၁) ဝတ္ထုသမ္ပဒါ အနာဂါမ် ရဟန္တာ ဟူသော အလှူခံပုဂ္ဂိုလ်၏ ပြည့်စုံခြင်း။
(၂) ပစ္စယသမ္ပဒါ=တရားသဖြင့် ရှာဖွေ၍ ရှိသော ပစ္စည်း ဟူသော လှူဖွယ်ဝတ္ထုပစ္စည်း၏ ပြည့်စုံခြင်း။
(၃) စေတနာသမ္ပဒါ = အလှူရှင်က ပုဗ္ဗ, မုဉ္စ, အပရစေတနာ သုံးတန်စလုံး ထက်သန်ခြင်း။
(၄) ဂုဏာတိရေကတာ=အလှူခံ ပုဂ္ဂိုလ်က နိရောဓသမာပတ်မှ ထပြီးခါစ ဖြစ်၍ လွန်ကဲသော ဂုဏ်ထူးနှင့် ပြည့်စုံခြင်း။
ဤ အကြောင်း လေးပါး ပြည့်စုံမှ ဒိဋ္ဌဓမ္မဝေဒနီယကံသည် မျက်မှောက်ဘဝ၌ အကျိုးပေး သည်ဟုလာသည်၊ ထိုအကြောင်းလေးပါးမှာ ဒါနကုသိုလ်စေတနာ၏ ဒိဋ္ဌဓမ္မအကျိုးပေးရာ၌သာ သက်ဆိုင်သည်ဟု မှတ်ပါ။
] တိပိဋကအဘိဓာန် အတွဲ-၅ ကိုးကား Category:ကံ။
ဥပပဇ္ဇဝေဒနီယကံ_ ကုသိုလ်, အကုသိုလ် သတ္တမဇောစေတနာသည် ဥပပဇ္ဇဝေဒနီယကံမည်၏။
) ကုသိုလ်ဘက်၌ သမာပတ် ၈-ပါး အကုသိုလ်ဘက်၌ ပဉ္စာနန္တရိယကံများသည် ဥပပဇ္ဇဝေဒနီယကံ မည်၏။
(အံ၊ဋ္ဌ၊၂၊၁၀၄။
) ဤသတ္တမဇောစေတနာသည် ဆဋ္ဌဇော၏ အာသေဝနပစ္စည်းဖြင့် ကျေးဇူးပြုမှုကို ခံရသောကြောင့် ပဌမဇော စေတနာထက် အတော်အတန် အားကောင်းသည် အာသေဝနပစ္စည်းဖြင့် ကျေးဇူးပြုခံရသည်ဟုဆိုသော်လည်း ထက်မြက်သော အာသေဝနပစ္စည်းဖြင့် ကျေးဇူးပြုခံရသည်မဟုတ်၊ အရှိန် အဟုန် ကုန်စဲခါနီးဖြစ်၍ နုံ့သောဆဋ္ဌဇော၏ အာသေဝနပစ္စည်းဖြင့် ကျေးဇူးပြုမှုကိုသာ ခံရ၍ အလွန်ကြီး အားမကောင်းလှ၊ ထို့ကြောင့် အလယ်ဇောစေတနာများကဲ့သို့ ဒုတိယဘဝကို ကျော်လွန်၍ တတိယဘဝ စသည်၌ အကျိုးမပေးနိုင်၊ ဒုတိယဘဝ၌သာ ပဋိသန္ဓေ ပဝတ္တိအကျိုးကို ပေးရသည်။
) ဝိဘာဝိနီ၊၁၇၁-၌ ဥပပဇ္ဇဝေဒနီယကံသည် ပဋိသန္ဓေအကျိုးကို ပေးပြီးမှ ပဝတ္တိအကျိုးကို ပေးနိုင်သည်၊ ပဋိသန္ဓေအကျိုး မပေးသော် ပဝတ္တိအကျိုးကို မပေးနိုင်ဟု ဆို၏၊ သို့သော် စန္ဒေယျဇာတ်၌ အလောင်းတော် စမ္မေယျနဂါးမင်းသည် ရှေးဘဝက နဂါးမင်းစည်းစိမ်ကို တောင့်တ၍ ဒါန သီလစသော ကုသိုလ် အမှုများကို ပြုလုပ်ခဲ့၏၊ ထိုကုသိုလ်များကြောင့် နဂါးမင်းစည်းစိမ်ကို ရရှိလာသည်၊ ဤဝတ္ထု၌ ဘုရားလောင်း၏ ဒါန, သီလ ကုသိုလ်များသည် ပဋိသန္ဓေကျိုးကို မပေး ပဝတ္တိအကျိုးမျှကိုသာ ပေးသည်။
(ဝတ္ထု အကျယ်ကို ဇာ၊ဋ္ဌ၊၄၊၄၅၇-၄၇၂-ကြည့်။
) ဤဥပပဇ္ဇဝေဒနီယကံလည်း ဆန့်ကျင်ဘက်တရားတို့၏ နှောက်ရှက်မှုကို မခံရပါမှ အကြောင်း အထောက်အပံ့အထူးဖြင့် ရအပ်သော အကြောင်းထူးလည်းရှိပါမှ အကျိုး ပေးနိုင်သည်။
) ဒိဋ္ဌဓမ္မဝေဒနီယကံ-လည်း ကြည့်။
တိပိဋကအဘိဓာန် အတွဲ-၅ ကိုးကား Category:ကံ။
အခြားတပါး အခြားတပါးသော- နောက်နောက်သော – ဘဝ၌-ခံစားအပ်သော - ခံစားအပ်သော အကျိုးရှိသော-ကံ၊ တတိယဘဝမှစ၍ ဘဝအဆက်ဆက် အကျိုးပေးခွင့်ရှိသောကံ၊ အလယ်ဇော ၅-ချက်စေတနာ။
အပရာပရိယဝေဒနီယံ ကမ္မံ အပရာပရိယဝေဒနီယဋ္ဌေန နိယတန္တိ? အာမန္တာ။
အဘိ၊က၊၄၄၁။
ဣဒံ ဒိဋ္ဌဓမ္မဝေဒနီယံ၊ ဣဒံ ဥပပဇ္ဇဝေဒနီယံ၊ ဣဒံ အပရာပရိယဝေဒနီယံ။
အပရသ္မိံ အတ္တဘာဝေ ဝေဒိတဗ္ဗ ဖလံ (ဝေဒိတဗ္ဗဖလံ?) အပရာပရိယဝေဒနီယံ။
...မဇ္ဈေ ပဉ္စ စေတနာ အပရာပရိယဝေဒနီယံ နာမ။
နေတ္တိ၊ဋ္ဌ၊၁၆၇။
စတုတ္ထိဓံ ကမ္မံ ဒိဋ္ဌဓမ္မဝေဒနီယံ ဥပပဇ္ဇဝေဒနီယံ အပရာပရိယဝေဒနီယံ အဟောသိကမ္မန္တိ။
ဝိသုဒ္ဓိ၊၂၊၂၃၅။
ဥဘိန္နံ အန္တရေ ပဉ္စ ဇဝနစေတနာ အပရာပရိယဝေဒနီယကမ္မံ နာမ၊ တံ အနာဂတေ ယဒါ ဩကာသံ လဘတိ၊ တဒါ ဝိပါကံ ဒေတိ။
(ဝိသုဒ္ဓိ၊ဋီ၊၂၊၂၇၆-၌ အပရာပရိယာယေတိ-ဟု တည်၍ ဖွင့်သည်၊ ၎င်းပုဒ် ဋ္ဌ-၌ မရှိ။
မ၊ဋီ၊၃၊၁၅၇-၌လည်း အပရာပရိယာယဝေဒနီယ-ဟု ရှိ သည်။
အပရပရိယာယ-ကြည့်။
) ယံ အပရာပရိယဝေဒနီယံ၊ တဿ အပရသ္မိံ ပရိယာယေ ဝိပါကံ ပဋိသံဝေဒေတိ။
သာ အပရာပရိယဝေဒနီယေနေဝ ပုညကမ္မေန မနုဿေသု တိဟေတုကပဋိသန္ဓေယာ ဒိန္နာယ...။
အပရာပရိယဝေဒနီယေန ကမ္မေန ဒေဝလောကေ နိဗ္ဗတ္တန္တိ။
ဝိသုဒ္ဓိ၊၂၊၄၅။
(ပဋိသံ၊ဋ္ဌ၊၁၊၃၂၇-၌ အပရပရိယဝေဒနီယေန-ဟု ရှိသည်ကို အပရာပရိယဝေဒနီယေန-ဟု ပြင်သင့်သည်။
) အပရာပရိယဝေဒနီယံ ပန ဝိပါကံ အဒတွာ န နဿတိ။
အပရေ အပရေ ဒိဋ္ဌဓမ္မတော အညသ္မိံ ယတ္ထ ကတ္ထစိ အတ္တဘာဝေ ဝေဒိတဗ္ဗေ ကမ္မံ အပရာပရိယဝေဒနီယံ။
...ဒိဋ္ဌဓမ္မဝေဒနီယာဒိဘာဝံ အသမ္မတ္တာ အာဒိပရိယောသာနစေတနာနံ မဇ္ဈေ ပဝတ္တာ ပဉ္စ စေတနာ...အပရာပရိယဝေဒနီယံ နာမ။
ဝိဘာဝိနီ၊၁၇၀-၁။
(အဘိဓမ္မာဝတာရ၊၁၆၀။
၎င်း၊ဋီ၊သစ်၊၂၊၃၁၆-တို့လည်း ကြည့်။
) အပရပရိယာယဝေဒနီယ-လည်း ကြည့်။
တိပိဋကအဘိဓာန် အတွဲ-၂ အပရာပရိယာယဝေဒနီယကံ- ကုသိုလ်, အကုသိုလ် အလယ်ဇော ၅-ချက် စေတနာသည် အပရာပရိယာယဝေဒနီယကံ မည်၏။
ဤအလယ်ဇောငါးချက် စေတနာသည် အာသေဝနပစ္စည်းဖြင့် ကျေးဇူးပြုမှုကို ခံရသောကြောင့် အလွန်အားကောင်းသည်၊ ထို့ကြောင့် တတိယဘဝမှစ၍ ဘဝမဆုံးမချင်း နိဗ္ဗာန်ရသည့်ဘဝတိုင်အောင် အကြောင်း အခွင့်သင့်သော ဘဝ၌ အကျိုးပေးနိုင်သည်။
) ဤအပရာပရိယာယဝေဒနီယကံမှ လွတ်သော သတ္တဝါမည်သည် မရှိ။
အဟောသိကံ--ပဌမဇောစေတနာသည် မျက်မှောက်ဘဝ၌ အကျိုးမပေးသော် သတ္တမဇောစေတနာသည် ဒုတိယဘဝ၌ ကျိုးမပေးသော် အလယ်ဇော ငါးချက်စေတနာသည် နိဗ္ဗာန်ရသည့်ဘဝတိုင်အောင် အကျိုးမပေးသော် အဟောသိကံဖြစ်၏။
) ပစ္စုပ္ပန် ဘဝ၌ ဒိဋ္ဌဓမ္မအကျိုးပေးနိုင်လောက်သော ကံအများကိုအားထုတ်ထားလျှင် ကံတခုကသာ ဒိဋ္ဌဓမ္မအကျိုးကို ပေးနိုင်၏။
ကြွင်းသော ကံများသည် အဟောသိကံ ဖြစ်ကြရသည်။
ဥပပဇ္ဇဝေဒနီယကံများကို အားထုတ်ထားရာ၌လည်း ကံတခုက ပဋိသန္ဓေအကျိုးကို ပေးလျှင် ကြွင်းသောကံများသည် ပဋိသန္ဓေ အကျိုးကို မပေးနိုင်၊ ပဝတ္တိအကျိုးကိုကား ပေးနိုင်သေး၏၊ ပဝတ္တိအကျိုးကိုမျှ မပေးလျှင် အဟောသိကံ ဖြစ်ကြရလေသည်။
ပဉ္စာနန္တရိယကံ ငါးမျိုးလုံး ကျူးလွန်ထားရာ၌ အစွမ်းသတ္တိ အထက်ဆုံးဖြစ်သော သံဃဘေဒကကံကသာ ပဋိသန္ဓေအကျိုးကို ပေးသည်၊ ကြွင်းသော အာနန္ဒရိယကံ လေးမျိုးသည် အဟောသိကံ ဖြစ်ကြရသည်။
သမာပတ် ၈-ပါးစလုံး ရှိရာ၌ သမာပတ်တပါးကသာ ပဋိသန္ဓေအကျိုးကို ပေး၏၊ ကြွင်းသော သမာပတ်များသည် အဟောသိကံ ဖြစ်ကြရသည်။
(အဘိ၊ဋ္ဌ၊၂၊၄၃၄။
) အပရာပရိယာယဝေဒနီယကံကား နိဗ္ဗာန် ရ၍ သံသရာစက် ပြတ်မှ အဟောသိကံ ဖြစ်သည်၊ သံသရာစက်ရဟတ် မပြတ်လည်နေသေးလျှင် အဟောသိကံမဖြစ်။
(အံ၊ဋ္ဌ၊၂၊၁၀၅။
စေတနာမည်သော ကံတရားသည် အကျိုးပေးစဉ် အားဖြင့်— ဂရုကကံ = အကျိုးအပြစ် ကြီးမားသောကံ၊ အာသန္နကံ = သေခါနီး၌ အောက်မေ့အပ် ပြုအပ်သောကံ၊ အာစိဏ္ဏကံ = အမြဲလေ့ကျက် တိုးပွားစေသောကံ၊ ကဋတ္တာကံ = အမှတ်တမဲ့ သာမန်ပြုလုပ်သောကံ– ဟူ၍ (၄) မျိုး ရှိသည်။
(သင်္ဂဟ၊၈၁။
အံ၊ဋ္ဌ၊၂၊၁၀၅-၉။
) ဂရုကကံ ထိုတွင် ဂရုကကံဆိုသည်မှာ-ကြီးလေးသော အကျိုးကိုပေးသည့် ကံမျိုး ဖြစ်သည်။
(ဂရု = ကြီးလေးသောအကျိုးကို + က = ပြုတတ်သော) ကြီးလေးသောအကျိုးကို ပေးခြင်းဆိုသည်ကား အခြားကံများက ထိုကံ၏အကျိုးပေးမှုကို မခုခံမတားဆီးနိုင်သဖြင့် သေဆုံးသည်နှင့်တစ်ပြိုင်နက် ဧကန်အကျိုးပေးသည့် (အကျိုးပေးမြဲသော)ကံမျိုးဟု အဓိပ္ပာယ်ရှိပေသည်။